NaiveNeuron/SloPal huggingface dataset:
L. Köteles, poslanec: (2005-01-19):
Čo sa týka môjho stanoviska k návrhu tohto zákona v prvom čítaní, konštatujem, že predmetný návrh zákona spĺňa z formálnoprávnej stránky všetky náležitosti uvedené v § 67 a 68 Národnej rady Slovenskej republiky o rokovacom poriadku Národnej rady Slovenskej republiky, ako i iné náležitosti určené v legislatívnych pravidlách. Vážená Národná rada, keby Národná rada Slovenskej republiky odsúhlasila, že predmetný návrh zákona prerokuje v druhom čítaní, odporúčam v zmysle § 74 ods. 1 zákona Národnej rady Slovenskej republiky o rokovacom poriadku Národnej rady Slovenskej republiky, v súlade s rozhodnutím predsedu Národnej rady Slovenskej republiky č. 996 z 30. decembra 2004 prideliť návrh zákona v druhom čítaní na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre životné prostredie a ochranu prírody. Za gestorský výbor navrhujem v súlade s citovaným rozhodnutím predsedu Národnej rady Slovenskej republiky Výbor Národnej rady Slovenskej republiky pre životné prostredie a ochranu prírody, pričom odporúčam, aby výbory, ktorým bol návrh zákona pridelený, ho prerokovali do 10. marca 2005 a gestorský výbor v lehote do 11. marca 2005. Pán podpredseda, skončil som.
Goga, Ľudovít, poslanec NR SR (2020-09-02):
Ďakujem za slovo. Ja by som ešte rád doplnil pána kolegu Kmeca práve k tomu včerajšiemu vypočúvaniu, ktoré sa uskutočnilo práve s flámskym premiérom Janom Jambonom, bývalou policajnou šéfkou Catherin De Bolle, ktorá je dneska šéfkou Europolu, aj generálnym komisárom federálnej polície Marcom De Mesmaekerom. To vyšetrovanie trvalo päť hodín. Ja som si ho, ja som si ho vypočul a preložil, nechal preložiť a v podstate zostalo strašne veľa nezodpovedaných otázok. To, čo včera jednoznačne vyšlo na povrch, je, že informácie sa nedostávali tam, kam sa mali dostať. Či už nedbanlivosťou, alebo boli informácie zámerne utajené, a kto bol za ne zodpovedný, sa včera na pôde parlamentu taktiež adresovalo. Slovo krytie niektorí poslanci včera spomenuli niekoľkokrát. Kto napísal túto krátku policajnú správu, na ktorú sa Jambon spoliehal? Prečo sa v nej neuvádzalo, že na Chovancovi sedelo viacero agentov niekoľko minút? Kto vedel, čo sa deje v cele a kde sa tieto informácie zasekli? Na tieto otázky bude musieť odpovedať interné policajné vyšetrovanie. Po viac ako dvoch rokoch vychádzajú na povrch závažné otázky postupu nielen policajných, ale aj súdnych zložiek a lekárskych postupov. Očakávame, že aktivitu, ktorú vyvinieme my ako poslanci Národnej rady, počas tohto obdobia a bude, počas budúcich týždňov a mesiacov budú padať hlavy vo všetkých radoch, ktoré vo svojom konaní v Belgicku pochybili. Ďakujem.
Gažovičová, Tina, poslankyňa NR SR (2023-12-19):
Ďakujem pekne za slovo a ďakujem kolegovi Vančovi za jeho prejav. A pre mňa najdôležitejšie slovné spojenie z toho prejavu bola tá protiváha vláde a to, že a to nie je o tejto konkrétnej vláde, ale každá vláda potrebuje pre fungujúcu demokraciu aj svoju protiváhu. A myslím, že je také príznačné, že ako na jednej strane táto vláda nevytvára priestor na diskusiu, predkladá veci do skrátených legislatívnych konaní, nedáva nám vysvetlenia, nedebatuje tuto s nami v pléne, ale paradoxne o to viac narastá tá protiváha, ktorá sa tuto prejavuje teda iba tým, že, teda nie iba, ale tu sa prejavuje našimi nočnými rokovaniami, ale k tomu sa pridávajú tie naozaj tisícky a tisícky ľudí, ktorí vychádzajú do ulíc a na námestia po celom Slovensku. K tomu sa pridáva tlak Európskej komisie, ktorá poukazuje na to, že sa tu dejú veci, ktoré nie sú v súlade s právom Európskej komisie a že je to také, no taký paradox, že táto vláda na jednej strane sa snaží tú protiváhu ignorovať alebo obchádzať a na druhej strane o to silnejšia tá protiváha nastáva. A ešte by som chcela reagovať na to, čo tu odznelo s tým štatistickým úradom a aké je to dôležité, že štatistický úrad má na starosti voľby. A áno, znovu, keďže sme nedostali vysvetlenia, môžme sa iba domnievať. A tu by som len chcela pripomenúť ako súčasný premiér Fico pár mesiacov pred voľbami strašil, že čo ak tie voľby budú zmanipulované, a pripravoval si pôdu na to, aby mohol tie výsledky spochybniť. A teraz ešte k tomu chce ovládnuť štatistický úrad. Ďakujem pekne.
Danko, Andrej, predseda NR SR (2018-10-16):
Takisto poprosím, v písomnej podobe. Pán poslanec Kollár.
Viskupič, Jozef, poslanec NR SR (2012-08-06):
Ďakujem. Pán poslanec Jasaň, začnem teda odzadu. Skúste si pozrieť tie moje hlasovania, keďže ja som bol ten najväčší kritik odsúvania akéhokoľvek poslaneckého návrhu, čiže tu troška, plačete na nesprávnom hrobe. Ani raz, ani jeden raz nenájdete moje hlasovanie za posúvanie bodov programu schôdze. Vychádzal som z toho, že opozícia alebo ktokoľvek, také voltairovské, že síce nemusím súhlasiť s vašim názorom, ale zomriem za to, aby ste ho mohli povedať, a mal som za to, že akýkoľvek názor, keďže sme mali akýkoľvek legislatívny návrh, ktorý tu bol predložený, sa má konať a prerokovať vtedy, keď bol predložený. Častokrát som práve ja kritizoval to, že sa posúvali návrhy z mája na jún, z júna na september, zo septembra až do februára, čiže mňa ani raz, ani jeden jedinýkrát, vždy som bol proti. Toľko k tej prvej časti. Trápna obštrukcia, neviem, každá jedna obštrukcia je obštrukciou v prvom rade, takže ak sa tu deje a vnímate to tak, je to vaše sväté právo. Myslím si, že každý poslanec má nárok, vy ste urobili dve schôdze o skrátenom legislatívnom, 4. aj 6., takže čo je trápne, nech posúdi volič. No a, pán poslanec Jarjabek, ja som o žiarovkách a svietení naozaj nikdy od tamtoho pultu nerozprával. Skôr si myslím, že ste si ma pomýlili s niekým iným. To, že trvalo to vystúpenie, ja už som tam z toho kúta celkom zvyknutý na to, že tam funguje nejaká časomiera a skoro každý opozičný poslanec dostane vysvedčenie, koľko rozprával v rozprave. Ďakujem.
P. Hrušovský, predseda NR SR: (2004-10-20):
Nech sa páči, pán poslanec Miššík.
Krajniak, Milan, poslanec NR SR (2016-04-19):
Pán poslanec Grendel, chcem sa vám poďakovať za vaše vystúpenie. Grendel, naučím sa to časom, ospravedlňujem sa. Páčilo sa mi vaše vystúpenie po obsahovej aj po formálnej stránke a som rád, že ste použili tie argumenty, ktoré ste použili, a použili ste ich spôsobom, ako ste ich použili. Predsa len mi tam jedna vec, keďže vás poznám osobne, chýbala. Dnes na rozdiel od včerajška som nepostrehol vo vašom vystúpení žiaden bonmot. To znamená, dúfam, že pri svojich budúcich vystúpeniach sa polepšíte a budeme sa môcť aj ako tí, čo vás poznáme, vieme aj trochu zasmiať. Ďakujem pekne.
Laššáková, Ľubica, poslankyňa NR SR (2024-06-27):
Ďakujem veľmi pekne za slovo, pán predsedajúci. Budem veľmi stručná, dovolím si požiadať o vyňatie bodu 2 spoločnej správy na samostatné hlasovanie. Ďakujem.
Laššáková, Jana, podpredsedníčka NR SR (2014-11-09):
Pán poslanec Matovič, nech sa páči.
Danko, Andrej, predseda NR SR (2019-04-03):
Takže ani pán spravodajca sa nevyjadrí a tým pádom zahrniem to do hlasovania, dobre? Aby bolo to v poriadku procesne. Dobre. (Prestávka.) (Po prestávke.)
Laurenčík, Milan, podpredseda NR SR (2021-10-06):
Ďakujem našim technikom, podarilo sa problém vyriešiť. Pán poslanec Pročko je tu iba jedenkrát. Takže chcem sa spýtať, či je všeobecný súhlas, aby sme procedurálny návrh pána poslanca Šíbla schválili. (Súhlasná reakcia z pléna.) Ďakujem veľmi pekne. Tým pádom sme bod 73 vypustili z programu tejto schôdze a bude zaradený na schôdzu nasledujúcu, je to parlamentná tlač 590. Teraz prosím povereného člena výboru pre sociálne veci pána poslanca Petra Cmoreja, aby uviedol hlasovanie o bode 52 schváleného programu, ktorým je prvé čítanie o návrhu skupiny poslancov na vydanie zákona o pomoci tehotným ženám, tlač 665. Nech sa páči, pán poslanec, máte slovo. (Hlasovanie o návrhu skupiny poslancov Národnej rady Slovenskej republiky na vydanie zákona o pomoci tehotným ženám , tlač 665.)
Grendel, Gábor, podpredseda NR SR (2022-03-24):
Ako posledný s faktickou poznámkou pán poslanec Radovan Kazda.
Suchánek, Alan, poslanec NR SR (2018-06-13):
Janka, ja len takú drobnosť. Hovoríš, že by bolo treba diskutovať a vyjednávať o cenách, koľko by ten organizátor bol ochotný platiť tomu lekárovi, aby slúžil. Tu je teraz taká tá sankcia, lebo ten lekár má kapitáciu, dostáva už za to peniaze, že sa má starať o toho svojho pacienta a neni ochotný slúžiť. A keď ten lekár, ktorý teraz neni ochotný slúžiť a tomu organizátorovi podpísať, alebo teda ochotný zapísať sa do toho zoznamu, bude vedieť, že aj v druhom, aj v treťom kole, keď on to odmietne, nebude mať nejakú sankciu, tak prečo by mal záujem súhlasiť s tými službami? A nakoniec do akých rozmerov by to išlo? Že nakoniec ten organizátor by musel z domu doniesť peniaze, aby tých lekárov musel zaplatiť? No žiadny organizátor sa potom nenájde. Takže máš tam rozpor v tejto logike. Takže ja si myslím, že pokiaľ tých lekárov chceme prinútiť, aby slúžili pre tých pacientov, lebo, samozrejme, nechceme, aby to bolo zadarmo, ale si myslím, že 12 eur na hodinu už nie je taká zlá mzda, ja by som im doprial aj viac. Ale ten organizátor z toho, čo dostane, nemôže na to ísť, lebo odkiaľ bude nosiť tie peniaze? A potom, samozrejme, nebude mať ani záujem byť organizátorom. Takže toto je jediná vec, ktorá prinúti tých lekárov si uvedomiť, no, keď nebudem súhlasiť v tom prvom, tak v druhom budem platený menej, to je asi jediný princíp, ktorý to môže teda sfunkčniť. Ináč si to ozaj za týchto podmienok ani neviem ja ináč predstaviť.
Hlina, Alojz, poslanec NR SR (2014-10-17):
Znova poruším to, čo mi odporučila moja manželka. Lebo moja manželka mi odporučila, že nereaguj na toho, a povedala škaredé slovo. A, prepáčte, len uvediem na pravú mieru. Dnešné tvrdenie v tlači je preto, že úplne neštandardne majú archeológovia, pamiatkari podpísanú dohodu o mlčanlivosti a už im ju niekto pripomenul, že s tou dohodou a s tým záväzkom mlčanlivosti sú spojené určité konzekvencie. Taká právnická reč, nie? Tak a pravda ale raz vždycky, ono vždycky nakoniec tak vyjde. Odstráni sa časť rímskej stavby, odstráni sa pylón, ktorý tam stál 2 100 rokov, prežil, čo prežil, a otázka stojí, prežije alebo neprežije Pašku. Ďakujem pekne.
Hrnčiar, Andrej, podpredseda NR SR (2019-06-27):
Pán poslanec, aj tak ste rozprávali štyrikrát to isté. Takže myslím si, že to všetkým stačilo. Tri faktické poznámky. Nech sa páči, pán poslanec Pčolinský.
Pellegrini, Peter, predseda NR SR (2016-02-11):
Ďalší v rozprave vystúpi pán poslanec Matovič. Nech sa páči, máte slovo.
Zmajkovičová, Renáta, podpredsedníčka NR SR (2012-12-11):
Pán poslanec Štefanec.
Laššáková, Jana, podpredsedníčka NR SR (2013-10-17):
Ďakujem, pán podpredseda vlády, zaujmite miesto určené pre navrhovateľov. Dávam slovo spravodajkyni, ktorú určil navrhnutý gestorský výbor pre financie a rozpočet, pani poslankyni Eve Hufkovej. Nech sa páči, pani poslankyňa.
Laššáková, Jana, podpredsedníčka NR SR (2015-11-11):
Pán poslanec Hraško, nech sa páči.
Kvasnička, Marián, poslanec NR SR (2014-05-30):
No po kolegovi Mičovskom, ja myslím, že už skoro ani nemám chuť rozprávať, ale predsa len. Chcel by som oceniť, že Paľo tú vec, celý ten „obchod, biznis“ a čo všetko nám podsúvajú naši oponenti, ako zvláda s takou gráciou, zodpovednosťou a neutieka sa do hystérie a emotívnych výlevov, že správne pomenoval riziká, ale tie sú, tie sú vždy. No jedna vec ma teda zvlášť zaujala a ona rezonuje aj s tým, čo povedala Lucia Žitňanská, ktorá teda sa snažila definovať ten systém ako čosi mysteriózne, hermeticky uzavreté, kde sa deje niečo pokútne a niečo nehorázne, ale zároveň pripustila, že v tom systéme jestvujú prvky, neviem, či systémové, ale že jestvujú prvky akejsi pozitívnej deviácie, že je tam hromada sudcov, ktorí sú naozaj poctiví, čestní, morálne kvalifikovaní. To isté hovoril aj Paľo Hrušovský. Ja myslím, že keby sme takýmto spôsobom filozoficky chceli uchopiť ten systém, tak ani jeden systém, ktorý tu vznikol po roku 1989, nie je dokonalý. Ale sú náznaky a sú možnosti riešenia. Paľo správne povedal, že toto riešenie nie je ideálne, ale také nejestvuje. Ale aj akákoľvek malá zmena je zmena k lepšiemu. A stojí, stojí za, aj za kompromis a aj za spájanie tém, ktoré zdanlivo nesúvisia. Iný spôsob v tomto čase na tomto mieste nebol možný. Ďakujem.
Šuca, Peter, poslanec NR SR (2019-01-30):
Pán predsedajúci, dajte, prosím, hlasovať o tom, že predmetný návrh zákona prerokujeme v treťom čítaní ihneď.
M. Hort, podpredseda NR SR: (2007-12-11):
A teraz dávam slovo spravodajcovi, ktorého určil navrhnutý gestorský výbor, to znamená ústavnoprávny výbor, pánovi poslancovi Petrovi Miššíkovi. Nech sa páči, pán kolega.
Hlina, Alojz, poslanec NR SR (2012-08-08):
Ďakujem veľmi pekne. Keď som sa posadil do týchto lavíc ako opozícia a teda prišiel som s celou ambíciou, že byť vám, smerákom, alternatívou, netušil som, že koľko roboty nás čaká. Ja som si naozaj dal, bol som tu vedome, aby som pána Freša ako jedného z možných lídrov opozície podrobne počúval, aby som vedel, čo a ako. Ten východzí stav podľa nás, podľa opozície, je viac než tri milióny nespokojných ľudí, jeden a pol milióna okradnutých ľudí a s takýmto obrovským potenciálom je výsledok nula. Som to hovoril minule, priemerný revolucionár by z toho spravil revolúciu. Tu chýba spravodlivosť a už dopĺňam, chýba aj pravda v tomto prípade. Ja... Prečo ste napríklad, kolegovia, vážení moji, nespravili namiesto tlačoviek vo foyer, kde vytiahnete len ten pultík z TA3, nedali plamennú výzvu a nešli medzi ľudí?! Prečo pán Mikloš nebol v Košiciach, pán Dzurinda na Orave a nezbieral podpisy? Keď vám chýba desať tisíc podpisov, to je sto ľudí po sto podpisoch, taký potenciál ešte hádam opozícia má. To sa dalo za tri, za štyri, za týždeň zozbierať. Už je to iná váha. Na návrh troch poslaneckých klubov to mohlo byť zaradené ako nový bod programu, mohlo sa o tom jednať. Už to malo iný, už by to malo inú váhu. Mohol tu zaznieť plamenný hlas pána Dzurindu, kontrovať mu mohol pán Mikloš a zozadu ho kryť pán Kaník a povedať: Ľudia, poďte pred parlament, ideme bojovať! Viete a teraz už ironizujem, lebo už tak to je, už je mlieko rozliate, výsledky nula. Ďakujem.
Sulík, Richard, predseda NR SR (2011-05-19):
Ďakujem. Otváram rozpravu. Nedostal som žiadnu písomnú prihlášku. Pýtam sa, kto sa chce prihlásiť ústne do rozpravy. Nikto. Vyhlasujem rozpravu za skončenú. Chce zaujať stanovisko navrhovateľ? (Reakcia navrhovateľa.) Spravodajca? (Reakcia spravodajcu.) Tiež nie. Nasleduje prvé čítanie o návrhu poslanca Národnej rady Slovenskej republiky Andreja Ďurkovského na vydanie zákona o miestnom poplatku za zaťaženie pozemných komunikácií na území obce . Návrh zákona je pod tlačou 332, návrh na jeho pridelenie na prerokovanie výborom je v rozhodnutí č. 319. Pán poslanec, prosím, uveďte zákon.
P. Hrušovský, podpredseda NR SR: (2001-10-04):
(Hlasovanie.) Prítomných 107, za návrh 61, proti 1, zdržalo sa 36, nehlasovalo 9. Konštatujem, že Národná rada Slovenskej republiky uvedený návrh zákona schválila. Ďakujem, pán poslanec Fehér. Panie poslankyne, páni poslanci, chcem vás poprosiť, aby sme odložili hlasovanie o návrhoch medzinárodných zmlúv, ktorých predkladateľom za vládu Slovenskej republiky bol pán minister Magvaši, nakoľko vznikla ústavnoprávna pochybnosť, aký charakter v zmysle príslušných ustanovení Ústavy Slovenskej republiky, novely ústavy, tieto zmluvy majú. Požiadali sme vládu Slovenskej republiky, aby sa vyjadrila k tejto otázke. A až po vyjadrení vlády pristúpime k hlasovaniu o medzinárodných zmluvách, ktoré sme včera prerokovali a ktoré predložil za vládu Slovenskej republiky pán minister Magvaši. Teraz prosím pána poslanca Palka a pána poslanca Langoša, jedného ako navrhovateľa a druhého ako spravodajcu, aby zaujali miesta určené pre navrhovateľa a spravodajcu, pristúpime k hlasovaniu o návrhu poslanca Národnej rady Slovenskej republiky Vladimíra Palka na vydanie zákona, ktorým sa mení a dopĺňa zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov. Pán poslanec Langoš, máte slovo. J. Langoš, poslanec: Ďakujem pekne za slovo. Vážený pán predsedajúci, dámy a páni, v rozprave nevystúpil žiaden poslanec, preto dovoľte, aby som vyslovil návrh uznesenia. Odporúčam v súlade s § 73 ods. 3 písm. c) zákona o rokovacom poriadku v znení neskorších predpisov prijať uznesenie, aby Národná rada návrh zákona prerokovala v druhom čítaní.
Laurenčík, Milan, podpredseda NR SR (2020-04-23):
S reakciou na faktické poznámky pán poslanec Dostál.
Pročko, Jozef, poslanec NR SR (2021-11-11):
Ďakujem veľmi pekne. Pani Vaľová, už vám to tu povedali, ale vaše hoaxy, ktoré šírite, vaše klamstvá, ktoré šírite aj teraz z Hlavných správ a z iných – podľa vás – médií, to je čistá katastrofa. Týmto, čo robíte, pani Vaľová, aj vy, týmto práve podporujete, žiaľbohu, a musím to povedať naplno, ako to cítim, podporujete ľudí, ktorí sa nedajú zaočkovať a ktorí zomierajú. Vy vedome šírite klamstvá a aj váš veľký guru, ktorý skoro zomrel na covid, ale covid mal, tak verejne rozpráva, že to nie je, že to nie je žiadna choroba, že to, dajte sa očkovať aj do oka, a na poľovníckej chate porozprával, aká je to strašná choroba, ako skoro zomrel. (Reakcia z pléna.) Pani Vaľová, prosím vás (zaznievanie gongu), neprerušujte ma, pani Vaľová. Stále prerušujete, pani Vaľová, skáčete do reči! (Prerušenie vystúpenia predsedajúcim.)
Hrnčiar, Andrej, podpredseda NR SR (2020-02-20):
Vyhlasujem obedovú prestávku do 14.00 hodiny. (Prerušenie rokovania o 11.59 hodine.) (Pokračovanie rokovania o 14.00 hodine.)
Lehotský, Tomáš, poslanec NR SR (2022-11-10):
Ďakujem veľmi pekne, pán podpredseda. Pardon. Tak niektoré korupčné väzby, len taká poznámka na úvod, dneska sedia, buď vo väzení, alebo sú vyšetrovaní. Mária, ty si vo svojej rozprave spomenula jednu kľúčovú vec a teda že kritériá reformy súdnictva, ktoré si povieme na začiatku, sú kľúčové a s tým sa nedá nesúhlasiť. Jedným z tých kritériom boli práve previerky sudcov. Ide o previerky, ktoré sú v oveľa väčšom rozsahu ako súčasné majetkové previerky. Zahŕňajú sa tam aj informácie z SIS, aj z Policajného zboru, sú to veľmi podrobné previerky sudcov, ktoré by mali absolvovať, aby sa dostali na správne súdy. Pán minister sa v súčasnosti týmto návrhom zákona rozhodol, že toto kľúčové kritérium preňho nie je kľúčové v rámci reformy a že kľúčové kritérium je práve nejaká inštitucionálna pamäť súdnictva, ktorú chce zachovať. Inštitucionálna pamäť súdnictva, ktoré požíva veľmi nízku dôveryhodnosť v súčasnosti a ktorého viacerí alebo povedal by som, že mnohí sudcovia sú vyšetrovaní alebo odsúdení. Toto je momentálne väčšia priorita ministra spravodlivosti ako preverovanie sudcov. A ja teda sledujem tú debatu veľmi podrobne včera aj dnes a ja som naozaj nedostal zatiaľ uspokojivú odpoveď na to, že prečo sa vyhnúť týmto previerkam. Jednou z argumentov bola táto inštitucionálna pamäť, s čím teda vôbec nesúhlasím. Druhou, druhým argumentom bolo, že nie je dostatočný počet uchádzačov, s čím teda Mária ukázala, že to tak naozaj nie je a tretím argumentom zatiaľ, ktorý som počul, bolo, že tie previerky sú možné dodatočne. Tomu ale nerozumiem, lebo sú pozície v štáte, kedy napríklad je potrebné previerka NBÚ... (Prerušenie vystúpenia časomerom.)
Laurenčík, Milan, podpredseda NR SR (2022-02-22):
Na vystúpenie desať? A druhú stranu? Jedenásť faktických poznámok. Končím možnosť prihlásiť sa, posledný bude pán poslanec Faič. A prvý pán poslanec Boris Susko. Nech sa páči.
Osuský, Peter, poslanec NR SR (2011-07-01):
Ďakujem pekne, pán predseda. Zaznelo to tu ako vlastne bilancia toho, kam sme došli. A ja musím povedať, že grécka katarzia, ktorou tradične končieva dráma, je nielen gréckou katarziou, ale je aj zábleskom slovenskej katarzie. Nepochybne bude dramatickou katarziou katarzia talianska a španielska, ale Európa došla do štádia, ak hovorím len o Európe, kde katarziu potrebuje. A ak spievali kedysi The Beatles „With a Little Help from My Friends“, tak to, samozrejme, možné je. Problém je ale v tom, že veľká väčšina friends je „v rejži“, ako hovoria Česi. A všetci sme sa do nej dostali bez toho, aby tu bola krajná historická nevyhnutnosť. Dostali sme sa tam preto, lebo sme proste míňali viac, než na čo sme mali. A teraz to, čo zažíva Európa, je, a zas si to požičiam kdesi u susedov, Götterdämmerung, súmrak bohov. My sme boli blahobytní bohovia sveta, už to hovorím aj o nás s plným vedomím. A to, čo môže nasledovať, je skutočne katarzia. A katarzia v bode, kam sme prišli, nemôže byť bezbolestná, nemôžeme očakávať, že to po nej bude také ako v časoch blahobytu. Možno to bude ťažšie, ale na Slovensku platí, a to by sme mali mať na štandarde prezidenta republiky, kde by malo byť napísané: „Pomôž si, človeče, aj Boh ti pomôže.“ Začnime od seba a prestaňme stále uvažovať o perspektívnom otŕčaní dlaní.
Jurinová, Erika, podpredsedníčka NR SR (2012-10-17):
Ďakujem. Teda budeme pokračovať až po ukončení grémia, takže začína prestávka. (Prestávka.) (Po prestávke.)
P. Paška, predseda NR SR: (2008-05-21):
Pán poslanec Lipšic.
Vaľová, Jana, poslankyňa NR SR (2017-12-06):
Ďakujem veľmi pekne. Mňa zaujala tá téma, pán Rajtár, že budete obhajovať čestných a nečestných policajtov. Čo sú to čestní a nečestní policajti? Čestní sú tí, ktorí vás neobvinia? A nečestní sú tí, ktorí neobvinia tých, ktorých vy chcete? Lebo ja nerozumiem. Niekto by mal tú čestnosť asi posúdiť. Ja som to zažila a môžem povedať, že sú to čestní policajti. Sedí tam pán Galko, ktorí ma nechali vyšetrovať ešte za ich čias a Ivetu Radičovú a obvinil ma dokonca z trestného činu na internetovej stránke. Potom to musel stiahnuť, lebo prokuratúra jasne preukázala, že nič som nespáchala. A ja mám taký pocit, že ak sa vyhrajú voľby, ak nie je dobrý program, tak potom prichádzame k tomu pozatvárať ich a to by bolo najlepšie. Potom sa tu hovorí, vy môžte, my nie. Predseda vlády nemôže, Kaliňák nemôže, my sme tu poslanci. Čo to rozprávame? Všetci sme tu rovnakí. Majme pokoru. Veď aj Kaliňák bol na kandidátke, aj Robert Fico bol na kandidátke. Veď sú to zvolení poslanci. My sme tu všetci rovnakí! Čo sa tu teraz rozprávame, že kto je vyšší, kto je nižší, kto môže, kto nemôže?! Majme trochu pokoru voči sebe! A myslím si, že určite ľudí bude viacej zaujímať, čo pre nich urobíme, ako to, či si tu budeme teraz vyčítať, alebo resp. kriminalizovať, že zavrite toho bez dôkazov, zavrite tamtoho. Lebo naozaj, ja vám poviem, že ráno som sa stretla, a poviem to od bežných ľudí, bola som si dať učesať vlasy a kaderníčka mi hovorí: Viete čo, ja už nepozerám ani správy, lebo mňa už to tak v noci rozrušuje, že ja by som nemohla ani spať, lebo už to je, už to je nenormálne, čo sa deje, aby sa nič, iba kriminalizovalo, že už človek sa bojí, že čokoľvek urobí, tak je to trestný čin. Vážení, takže... (Reakcia predsedajúceho.) Ešte rozprávam. Takže, vážení, zamyslime sa nad tým, aký máme program. (Reakcia z pléna.) Áno, som sa trošku zamyslela, pán kolega. Zamyslime sa nad tým, aký máme program, a nie nad tým, koho zavrieť, aby tu zajtra nebol a aby sme mali Vianoce, lebo Vianoce sú až 23. a Ježiško, milá opozícia, príde 23... (Prerušenie vystúpenia časomerom.)
Kollár, Boris, predseda NR SR (2020-06-03):
Ďakujem. Otváram rozpravu. Do rozpravy som dostal jednu písomnú prihlášku. Vystúpi pán poslanec Petrák.
Figeľ, Ján, podpredseda NR SR (2014-10-22):
O slovo požiadal pán minister na základe rokovacieho poriadku. Udeľujem slovo v rozprave.
B. Bugár, podpredseda NR SR: (2003-04-09):
(Hlasovanie.) Prítomných je 134 poslancov, za návrh 103, proti 4, zdržalo sa 25, nehlasovali 2. Konštatujem, že Národná rada pridelila tento návrh zákona výborom, určila gestorský výbor, ako aj lehoty výborom na jeho  prerokovanie v druhom čítaní. Ďalej pristúpime k hlasovaniu o návrhu poslancov Národnej rady Slovenskej republiky Jirka Malchárka a pani poslankyne Brestenskej na vydanie zákona, ktorým sa mení a dopĺňa zákon č. 195/2000 Z. z. o telekomunikáciách v znení zákona č. 308/2000 Z. z., tlač 188. Pán spravodajca.
J. Vaľová, poslankyňa: (2008-10-21):
Ďalej by som ešte chcela poďakovať pánu Haleckému za podporu a myslím si, že hľadanie celospoločenskej dohody alebo konsenzu je namieste, pretože skutočne, čo sa týka ochrany dôchodkov a ochrany vkladov, je to vec veľmi vážna. No a čo už povedať na pána Janiša. Myslím si, že asi zrejme, keď sa tvoril druhý pilier, tak vtedy nebola ani veštiaca guľa. Takže my teda chcem povedať neveštíme, ale na skutočných  podkladoch, ktoré sú odborné, a bolo to práve aj tým, že títo odborníci boli pozvaní k tomuto okrúhlemu stolu, nechceme veštiť ani predpovedať, ale chceme sa správať seriózne a korektne a práve preto sa snažíme tieto vklady a sporenie ochrániť. Ďakujem.
Laurenčík, Milan, podpredseda NR SR (2022-03-17):
Ďakujem, pán minister. Teraz dám slovo spoločnému spravodajcovi z výboru pre financie a rozpočet pánovi poslancovi Mariánovi Viskupičovi, predsedovi tohto výboru, aby informoval Národnú radu o výsledku rokovania výborov, aby odôvodnil návrh, ako aj stanovisko gestorského výboru. Pán poslanec, nech sa páči, máte slovo.
Dubačová, Viera, poslankyňa NR SR (2017-12-13):
Ďakujem veľmi pekne. No, ďakujem kolegovi Viskupičovi za príhovor. On vie, že sme aj s kolegom Klusom bojovali za dvojkolovú voľbu, zvlášť v takto ťažkých voľbách, aké boli voľby do vyšších územných celkov. Naozaj musím povedať, že politické machinácie, kalkuly a špekulácie vedú k zlým rozhodnutiam a zákonom. Za normálnych okolností by som kolegom z koalície povedala, prestaňte byť špekulanti a začnite sa chovať politicky zodpovedne, zvlášť v takej situácii, kde naozaj extrémizmus narástol extrémne. Ale kolegovia z koalície prekročili hranicu. Dostali sa k extrému a tým pádom sa im naozaj aj táto ich kalkulácia vypomstila. Jofo, ja som veľmi rada, že práve ty si toho živým dôkazom, rovnako ako Erika Jurinová, že ste to dokázali a že napriek týmto všetkým špekuláciám, kalkulom a hlavne manipuláciám v procese meniť zákony podľa toho, ako si to predstavujeme. Myslím si, že to bolo veľmi dobré, pretože ako sa hovorí to mefistovské, len v obmedzení ukáže sa maestro. A táto krajina je v obmedzení, je tu obmedzovaná naozaj občianska sloboda, nie sme k nej vzdelávaní, vychovávaní, pretože slobodný občan by si naozaj volil zrejme inak. Preto si myslím, Jofo, že je veľmi dôležité, že ľudia ako ty, Erika, sa dostali do VÚC-iek, aby práve toto povedomie zmenili, aby ste dokázali mladých ľudí vzdelávať k tomu, aby sa naozaj učili, čo to je, čo to je spoločnosť, akým spôsobom môže každý jeden z nás prispieť k tomu, aby táto spoločnosť bola lepšia. Takže podporujem dvojkolovú voľbu a dobré rozhodnutia. Jofo, držím ti palce a teším sa, pretože opozícia... (Prerušenie vystúpenia časomerom.)
Kamenický, Ladislav, poslanec NR SR (2021-09-16):
Ďakujem pekne. Chcem navrhnúť doplnenie programu o bod predloženie písomného plánu vlády na stabilizáciu stavu verejných financií od roku 2022, tak ako to aj navrhovala Rada pre rozpočtovú zodpovednosť. Ako odôvodnenie uvádzam, že verejné financie sú v katastrofálnom stave. Od roku 2019 nám dlh stúpol zo 48 % HDP na 62,7 % HDP, čiže o 15 mld. eur. Deficit podľa odhadu je v, IFP (Inštitútu pre finančnú politiku), v roku ´21 sa má pohybovať na úrovni až 8,8 % HDP. Rada pre rozpočtovú zodpovednosť navrhuje konsolidáciu verejných financií na rozdiel od tejto vlády už od roku 2022. A mali by sme tak urobiť, aby sme zišli z tejto gréckej cesty. Ďakujem pekne.
Hrušovský, Pavol, podpredseda NR SR (2011-07-12):
Páni spoloční spravodajcovia. Pán poslanec Matej, nech sa páči. Prosím, stručne, aby ste sa vyjadrili.
Stuška, Michal, poslanec NR SR (2023-10-25):
Sľubujem. (Potlesk.)
Laššáková, Jana, podpredsedníčka NR SR (2012-06-28):
Ďakujem, pán minister. Ďalšiu, štvrtú otázku položila pani poslankyňa Jana Žitňanská ministrovi kultúry Slovenskej republiky Marekovi Maďaričovi a otázka znie: „Vážený pán minister, mohli by ste uviesť dôvody, ktoré vás v minulom období, keď ste boli ministrom kultúry, viedli k zrušeniu takzvanej druhej časovej opony? Ako a kedy chcete túto situáciu riešiť, aby detský divák nebol vystavený programom, ktoré môžu ohroziť jeho vývin? Týka sa to programov nevhodných pre divákov do pätnásť rokov.“ Nech sa páči, vaša odpoveď, pán minister, a zároveň, poprosím vás, oznámte aj ukončenie svojej odpovede. Nech sa páči.
Glváč, Martin, podpredseda NR SR (2017-03-21):
Ďakujem. S faktickými poznámkami nikto. Nech sa páči, pani poslankyňa Alena Bašistová.
Hrnčiar, Andrej, podpredseda NR SR (2019-06-25):
Dve faktické poznámky. Nech sa páči, pán poslanec Heger.
M. Damborská, poslankyňa: (2007-10-26):
Ďakujem. A zamyslite sa nad tým.
Grausová, Natália, poslankyňa NR SR (2016-09-20):
Pán poslanec Baránik, myslím si, že nie je dôvodom chudoba Rómov. Sú aj iní ľudia, ktorí sú chudobní a nepáchajú takúto kriminalitu. Nie je ani pravda, že sa im nedávajú, pretože, peniaze, financie, pretože ja si myslím, že za mnohé roky počas celého komunistického režimu a ešte aj teraz, že do Rómov sa vkladajú stále nové, že tam bolo už obrovské množstvo peňazí. A znova by som, znova chcem povedať, že každý jeden obhajca choďte, žite s nimi, integrujte ich, pomáhajte im v ich chudobe, vychovávajte, vzdelávajte, každý jeden, každý jeden obhajca ľudských práv, tzv. ľudských práv. Ďakujem.
Blanár, Juraj, podpredseda NR SR (2022-12-19):
Ďakujem, pán minister. Ešte aj, pán spravodajca, poprosím ohlásiť hlasovanie minimálne, nech sa páči.
Sulík, Richard, poslanec NR SR (2012-05-16):
Ďakujem pekne. Pán poslanec Mikloško, len k dvom veciam by som chcel reagovať. To prvé je, že zákon je nezrelý. No, my sami vravíme, veď tie ďalšie zákony, ktoré bude treba pomeniť, na to máme vyše troch rokov času. Čiže keď je čo len trochu vôle, tak nemôže byť problém teraz schváliť túto v podstate drobnú zmenu. Chcel by som teda povedať, že tu nemá čo byť nezrelé, to je len zmena čísla na dvoch alebo troch miestach, ale tie všetky ostatné zákony, tie predsa majú vyše troch rokov času. A druhá vec je, vraveli ste, že prečo napríklad nie je senát na Slovensku. No áno, staršie demokracie veľakrát senát majú, ale poznám aj niekoľko demokracií, ktoré by sa ho radi zbavili a nevedia ako, a nie sú ním príliš šťastní, lebo vedie to k blokovaniu rozhodnutí, hlavne keď v jednom parlamente je koalícia, v senáte opozícia a podobne. A ja si osobne myslím, že kebyže zriadime druhú komoru na tomto malom Slovensku, že by sme si riadne zavarili a vyrobili veľa, veľa problémov. Ďakujem.
V. Veteška, podpredseda NR SR: (2003-09-17):
Teraz má slovo spravodajca, ktorého určil navrhnutý gestorský výbor, výbor pre obranu a bezpečnosť, poslanec Lajos Ladányi. L. Ladányi, poslanec: Ďakujem. Vážený pán predsedajúci, vážené panie poslankyne, vážení páni poslanci, Výbor Národnej rady Slovenskej republiky pre obranu a bezpečnosť svojím uznesením č. 110 z 28. augusta 2003 ma určil za spravodajcu k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 315/1996 Z. z. o premávke na pozemných komunikáciách v znení neskorších predpisov a zákon Slovenskej národnej rady č. 372/1990 Zb. o priestupkoch v znení neskorších predpisov (tlač 299). V súlade s § 73 ods. 1 zákona o rokovacom poriadku podávam  v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a v § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky č. 284 z 27. júna 2003 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre verejnú správu, Výbor Národnej rady Slovenskej republiky pre zdravotníctvo a Výbor Národnej rady Slovenskej republiky pre obranu bezpečnosť. Za gestorský výbor navrhujem Výbor Národnej rady Slovenskej republiky pre obranu a bezpečnosť. Odporúčam, aby predmetný návrh zákona prerokovali výbory v lehote do 10. októbra 2003 a v gestorskom výbore do 17. októbra 2003 od jeho prerokovania v prvom čítaní na schôdzi Národnej rady. Prosím, pán predsedajúci, aby ste otvorili rozpravu k tomuto návrhu.
Jurinová, Erika, podpredsedníčka NR SR (2014-11-09):
Pán poslanec, prosím vás, vyjadrujte sa slušne.
Zmajkovičová, Renáta, podpredsedníčka NR SR (2014-09-17):
Faktické poznámky na vystúpenie pána poslanca nie sú. A bol posledný, ktorý vystúpil v rozprave. Vyhlasujem rozpravu za skončenú. Chcem sa spýtať, pán predseda, či zaujmete stanovisko k rozprave. Nech sa páči, máte slovo.
Blanár, Juraj, podpredseda NR SR (2021-06-18):
Ďakujem, pán spravodajca. Rovnako otváram rozpravu. Písomnú prihlášku som neobdržal pred otvorením tohto bodu. Takže dávam možnosť ústne sa prihlásiť. Kto má záujem, môže tak urobiť. Konštatujem, že nie je tomu tak. Vyhlasujem teda rozpravu za uzatvorenú. Chcem sa spýtať pána predkladateľa, či má záujem. Nie. Pán spravodajca, o vystúpenie? Nie. Ďakujem. Prerušujem rokovanie o tomto bode programu. Obom ďakujem. A pristúpime k prerušenej rozprave v druhom čítaní o vládnom návrhu novely zákona č. 49/2018 Z. z. o kybernetickej bezpečnosti, parlamentná tlač 441. Vzhľadom na to, že navrhovateľ, podpredseda vlády Štefan Holý sa z dnešného rokovania Národnej rady ospravedlnil, pristúpime teda k ďalšiemu bodu programu, ktorým je druhé čítanie o návrhu poslancov Mareka Šefčíka, Evy Horváthovej, Tomáša Lehotského a Zuzany Šebovej na vydanie zákona, ktorým sa mení zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov. Tento návrh je pod parlamentnou tlačou č. 504. Informácia výborov je pod parlamentnou tlačou 504a. Udeľujem teraz slovo pánovi poslancovi Markovi Šefčíkovi, aby návrh zákona za skupinu poslancov predniesol. Nech sa páči, pán poslanec, máte slovo. (Rokovanie o návrhu poslancov Národnej rady Slovenskej republiky Mareka Šefčíka, Evy Horváthovej, Tomáša Lehotského a Zuzany Šebovej na vydanie zákona, ktorým sa mení zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov , tlač 504.)
Hrušovský, Pavol, podpredseda NR SR (2011-06-30):
O vystúpenie v rozprave požiadal pán predseda a spoločný spravodajca Novotný. Nech sa páči.
Kazda, Radovan, poslanec NR SR (2020-06-09):
Ďakujem. Pán predsedajúci, dajte, prosím, hlasovať o návrhu zákona ako celku s odporúčaním gestorského výboru schváliť.
Bugár, Béla, podpredseda NR SR (2018-05-25):
No ste mali, pani poslankyňa, povedať ešte pred hlasovaním, ale však uvidíme, ako budeme pokračovať budúci týždeň. Takže vyhlasujem krátku prestávku, o 11.30 hod. budeme pokračovať prerokovaním ďalších bodov. (Prestávka.) (Po prestávke.)
Laššáková, Jana, podpredsedníčka NR SR (2015-04-17):
Pán poslanec Blaha.
Blanár, Juraj, podpredseda NR SR (2023-06-22):
Teraz vystúpi v rozprave pán poslanec Marek Šefčík. Po ňom sa pripraví pán poslanec Ján Mičovský. Nech sa páči.
Laššáková, Jana, podpredsedníčka NR SR (2015-07-02):
Na vystúpenie pána poslanca nie sú faktické poznámky. Teraz dávam možnosť prihlásiť sa do rozpravy ústne. Do rozpravy ústne sa hlásia traja páni poslanci, pán poslanec, štyria, vidím, že aj pán poslanec Viskupič. Takže štyria páni poslanci. Končím možnosť prihlásiť sa do rozpravy ústne. Ústne v rozprave vystúpia: pán poslanec Mičovský, pán poslanec Susko, pán poslanec Zajac a pán poslanec Viskupič. Nech sa páči, pán poslanec Mičovský, máte slovo.
Kotleba, Marian, poslanec NR SR (2022-02-25):
Pán poslanec Susko, vy ste podali kultivovaným spôsobom pozmeňovák, teraz ste úplne kultivovaným spôsobom veľmi, až na to, čo tu koalícia predvádza, veľmi jemne, decentne vystúpili, aby ste im prehovorili do duše, aby sa spamätali v poslednej chvíli, aby naozaj pochopili, že ak chcú reálne pomáhať ľuďom na Ukrajine, tak to nemôžu zablokovať tým, že tam zabijú cenzúru internetu na Slovensku. A vidíte tie reakcie. Reakcie primitívne, útočné, výsmešné napriek tomu, že ste k nim boli maximálne slušný a korektný. Oni, oni proste nerozumejú ničomu len hulákaniu a bliakaniu. To ten pročkovský štýl ich úplne prevalcoval a Toronto a pán Benčík sa normálne snažia napojiť na Pročka, energeticky sa na neho snažia napojiť. (Povedané s pobavením.) Už je to aj do smiechu, pretože... (reakcia z pléna), pretože my sme už dávno dnes (zaznievanie gongu), dávno sme to dnes mohli mať odhlasované celé, keby z toho koalícia neurobila útok na slobodu názoru a vyjadrovania na internete na Slovensku. A namiesto toho, aby to oddelili, aby to vyčlenili, ako to tu slušne od nich žiadame na výboroch aj v pléne, namiesto toho sem dávajú kadejaké pomôcky, kadejaké barličky, že budú skracovať ten termín účinnosti, budú znižovať, potom zase rozširovať ten účel toho zákona, ale nedajú to odtiaľ preč, pretože, áno, je to tak, do 30. júna chcú vymyslieť účinný nástroj na likvidáciu názorových oponentov na internete. Pán Susko, ďakujem za vašu snahu dnes, ale vidíte, to je hádzanie hrachu o stenu.
Laurenčík, Milan, podpredseda NR SR (2022-03-18):
S poslednou faktickou poznámkou pani poslankyňa Magdaléna Sulanová, nech sa páči.
Hrnčiar, Andrej, podpredseda NR SR (2016-04-26):
Pán poslanec Suchánek.
Čaplovič, Dušan, minister školstva, vedy, výskumu a športu SR (2013-03-21):
Chcel som to poriadne povysvetľovať, ale už, keďže mi nebolo umožnené, tak môžem odpovedať prípadne a nielen na výbore, ale, samozrejme, v písomnej interpelácii. Ďakujem vám veľmi pekne.
Hrnčiar, Andrej, podpredseda NR SR (2017-03-23):
Ďakujem, pán premiér. Pán poslanec Kvorka, máte doplňujúcu otázku? Áno, nech sa páči, prihláste sa.
Hort, Milan, podpredseda NR SR (2011-02-09):
No tak, ale bolo by dôstojné, keby sme dodržiavali rokovací poriadok.
J. Richter, poslanec: (2008-12-03):
Pán predseda, prosím, dajte hlasovať o mojom pozmeňujúcom návrhu.
Daniš, Zoltán, poslanec NR SR (2014-11-09):
Ďakujem, pán predseda. Vážený pán podpredseda vlády, skutočne úprimne ďakujem za exkurz do tejto problematiky, do problematiky PPP projektov. Ja totižto „obdivujem“ ľudí aj z radov našich kolegov poslancov, ktorí hovoria celé hodiny o veciach, ktorým vôbec, ale vôbec nerozumejú. A celá ich kvalifikácia v danej oblasti je ovládanie internetu. Ďakujem.
Dostál, Ondrej, poslanec NR SR (2018-05-24):
Pán predseda Danko, no toľko absurdnosti na jednom mieste som už dávno nepočul. Nazvali ste sa nadriadeným Lucie Ďuriš Nicholsonovej. Dovoľujem si Vás upozorniť, že vy nie ste nadriadeným nikoho z nás, môžete byť nadriadeným svojim podpredsedom v Slovenskej národnej strane, ale nie ste nadriadený ani podpredsedníčke Národnej rady, ani nikomu z poslancov. Vyčítate opozícii, že škandalizuje, hádže špinu, má osobné útoky, robí si posmech, a potom poviete, že veľmi ťažko sa reaguje na ženu, a vzápätí Luciu Ďuriš Nicholsonovú urážate, že tomu nerozumie, že o tom nič nevie. Úplne v protiklade s tým, čo ste predtým povedali. A veľmi často sa chválite tým, že Slovenská národná strana je štandardná politická strana. Dnes ste hovorili o tom, ako ste si vyberali svojich ministrov do vlády, tak presne takto sa štandardná politická strana nespráva. Štandardná politická strana má dosť vlastných ľudí, aby si dokázala nominovať členov do vlády. Vy ste nikoho nenašli, vy ste museli hľadať ľudí mimo svoju stranu. A mimochodom, slovo neštandardná alebo slová neštandardná politická strana sa začali používať v 90. rokoch, keď vaša Slovenská národná strana, Slotova Slovenská národná strana bola jednou z neštandardných strán a tvorila koalíciu s Vladimírom Mečiarom a jeho HZDS a Jánom Ľuptákom a jeho Združením robotníkov Slovenska. Tieto tri strany boli neštandardné. Takto ten pojem vznikol. A dnes ste dokázali, že SNS je neštandardná aj naďalej. Hovorili ste tu plačlivo o tom, že niekto tu ohovára Slovenskú republiku alebo žaluje na štát, no keby ste mali čisté svedomie, tak sa s tým fínskym novinárom stretnete a porozprávate. Toto je rétorika mečiarizmu, ktorý hovoril, že kritika je žalovaním v zahraničí. V jedinej veci s vami súhlasím, Kotleba sa smeje, ale nie preto, že my vás kritizujeme, ale preto, že vy kradnete. (Potlesk.)
Jurzyca, Eugen, minister školstva, vedy, výskumu a športu SR (2010-12-10):
Ďakujem pekne. Nebudem zdržiavať. Návrh zákona sa na rokovanie Národnej rady predkladá ako vládny návrh zákona, ktorý schválila vláda Slovenskej republiky dňa 3. novembra 2010. Návrh zákona legislatívne upravuje proces poskytovania dotácií na vedecko-technické služby ministerstvom školstva, vedy, výskumu a športu aj ostatnými ministerstvami a ústrednými orgánmi štátnej správy Slovenskej republiky. Táto potreba vznikla z dôvodu novelizácie zákona č. 523/2004 Z. z. o rozpočtových pravidlách verejnej správy v znení neskorších predpisov, na základe ktorej bude od 1. januára 2011 možné poskytovať dotácie iba na základe osobitného zákona a nie vykonávacích predpisov ako doteraz. Jednotná úprava poskytovania dotácií všetkými ministerstvami a ústrednými orgánmi štátnej správy proces sprehľadní a zvýši jeho transparentnosť. Návrh zákona tiež legislatívne ustanovuje možnosť podávania žiadostí o poskytnutie stimulov pre výskum a vývoj až po zverejnení oznámenia o možnosti uchádzať sa o stimuly na Ministerstve školstva, vedy, výskumu a športu SR. Cieľom je regulovať proces prijímania žiadostí o stimuly v súlade s možnosťami rozpočtových limitov rozpočtovej kapitoly ministerstva školstva. Na základe predloženého návrhu sa tiež zvýši transparentnosť procesu prostredníctvom zverejňovania zoznamov úspešných, ako aj neúspešných žiadateľov o stimuly pre výskum a vývoj a uzatvorených zmlúv o poskytnutí stimulov pre výskum a vývoj na Centrálnom informačnom portáli pre výskum, vývoj a inovácie. Ďakujem.
Figeľ, Ján, podpredseda NR SR (2013-05-15):
Ďakujem pekne. Ďalším v poradí na vystúpenie je Jozef Kollár. Nech sa páči, týmto mu dávam slovo. Pripraví sa Richard Sulík. Nech sa páči.
I. Šimko, poslanec: (2003-10-23):
Aj keď vystúpenie pani poslankyne Bollovej, obdobne vystúpila aj vo výbore, je vystúpenie, ktoré vnímam ako pokus o spravodlivejšiu kategorizáciu tých veteránov, a ja vnímam ten rozdiel medzi tými ľuďmi, ktorí boli nasadení vo vojenských operáciách, alebo ktorí museli bojovať, alebo aj chceli bojovať v priebehu 2. svetovej vojny, a povedzme tých, ktorí sa dnes zúčastňujú zahraničných vojenských operácií. Ten rozdiel tu je, aj keď si myslím, že nie je neporovnateľný, on porovnateľný je. Ale je pravda, že toto je dobrovoľné rozhodnutie pre niečo, čo by nemuseli, a okrem toho za odmenu, aj keď by to tak nemuselo byť podľa nášho právneho poriadku. Ale úplné vylúčenie týchto ľudí, tak ako to navrhujete vy, pani poslankyňa, s tým, že by im bolo možné priznať štatút veterána iba v prípade, že by boli, že by utrpeli ujmu na zdraví, to by úplne potlačilo zmysel tohto zákona. Z toho dôvodu si myslím a musím s poľutovaním konštatovať, že ten váš návrh pre mňa prijateľný nie je v tejto podobe. Z. Martináková, podpredsedníčka NR SR: Ďakujem. Pani poslankyňa, chcete reagovať? Pani poslankyňa Bollová s reakciou. D. Bollová, poslankyňa: Ďakujem vám veľmi pekne, pán Šimko, za to, že ste ocenili moju snahu po spravodlivosti. Dovolím si upozorniť na to, že tu nejde o ich vylúčenie a akože dostali by štatút vojnového veterána iba v dôsledku utrpenia ťažkej ujmy na zdraví. V osobitných prípadoch s prihliadnutím na tieto veci, ale tam nie je napísané, že by to nemali dostať, ak neutrpeli ujmu na zdraví. Myslím, že sa rozumieme, že hádam je to dosť zrozumiteľné. A ďakujem, samozrejme, za podporu aj môjmu kolegovi Hrdličkovi, ktorý svoje historické vedomosti nezaprie. Ďakujem. Z. Martináková, podpredsedníčka NR SR: Vyhlasujem rozpravu k tomuto bodu programu za skočenú. Pán minister, chcete sa k rozprave vyjadriť? Nech sa páči. Pán minister, nechcete sa vyjadriť? Vzdávate sa možnosti komentovať rozpravu? Nech sa páči, pán spravodajca, chcete sa k rozprave vyjadriť? Nech sa páči.
Pročko, Jozef, poslanec NR SR (2023-06-13):
No, už odchádza, oni sú takí, pán Ódor, pozrite sa, on sa zodvihne, on tu nakydá, on je ako Fico, nakydá, teraz ide dozadu, tam si neviem, či šľahne niečo, ale ide dozadu, nejakého barana tam ide pozrieť alebo čo, ide dozadu a to je, to sú oni, to sú oni. Ale počuli ste, to bolo krásne, keď teraz povedal pred chvíľočkou, že už sme to prehodnotili. My už nedávame tomu Sorosovi. Oni to prehodnotili. Oni vždycky prehodnotia situáciu, ako sa im hodí. Teraz sa im hodí kydať na Sorosa. Keď znovu by sa dostali hore, no tak znovu bude Fico aj Blaha chodiť za Bidenom. Teraz my, vlastne tá ukrajinská armáda, počuli ste, je preto taká zlá, lebo jednoducho ten Západ, Západ tam a to USA tam robia zle. Viete, kde chodili, s kým sa bratríčkovali, objímali, bozkávali, dali si jazýčkové? S Bidenom, s Obamom. Teraz nie, ale to príde. Oni zase, keď to skončí, tak zase Blaha bude trčať z análu USA, tak teraz nie, teraz už nie, teraz je to opačne. Takže nerobte si z toho, keď, viete, dúfam, že nie ste hlúpi a dali ste si dobre zaplatiť od toho Sorosa, lebo to je dôležité. A keď nie, tak dáva Soros, dobre chleba pečie. Ja dostávam od neho chleba. Oni sú čistí magori, čistí!
Hlina, Alojz, poslanec NR SR (2024-02-09):
Ďakujem pekne. Pán kolega, dobre, že zaznieva tento hlas a ešte si ho dovolím doplniť, že to tu tak aj zaznieva v tom, v tých politických diskusiách, že teda však ešte tá úroveň zadlženia je taká, aká je, ešte nás to pustí a neviem čo, no ja by som to také nadšenie nemal, hej, lebo my už teraz vieme, že potrebujeme veľa si požičať. A teraz si namodelujte situáciu, že my vieme, že si potrebujeme veľa požičať, ale nám nechcú požičať. Rozmýšľal niekto z kompetentných aj nad tým, že to môže nastať, a to môže nastať. Viete, úverová schopnosť je nejaká, aj štátu. Určitý moment vám tí ľudia povedia, a z čoho mi to chcete vrátiť? Z čoho, však tam už sa nedobije z tej biedy nikto nič, tam je to ohrozené. Samozrejme, pri štátoch sa to riziko vyhodnocuje ináč, ale nám sa to môže stať. My sa nespoliehajme, že Taliansko, Taliansko má Koloseum, Taliansko má more, Taliansko má históriu. My sa neporovnávajme s Gréckom. Gréci sa zľakli, keď Nemci povedali, že idú brať ostrovy. Čo nám prídu brať? V Revúcej krčmu, keď tu vidím pána predsedu. Viete, že čo bude, čo budú, ako budú uplatňovať tie pohľadávky (povedané so smiechom), že čo budú vyhodnocovať ako bonitnú záležitosť na umorenie dlhu? Dajme pozor, ja viem, že to chutí, že to fascinuje rozdávať z cudzieho. Podľa mňa by to mal byť trestný čin, rozdávať z požičaného by mal byť podľa mňa trestný čin. Rozdávať z vyrobeného, kto chce, nech si rozdá, jeho zodpovednosť. Ale rozdávať z požičaného by mal byť trestný čin, podľa mňa. Dajme pozor, kam sa rútime.
J. Liška, poslanec: (2003-09-09):
Prosím, dajte o mojom návrhu hlasovať.
P. Minárik, poslanec: (2003-10-24):
Pán predseda, môžeme pristúpiť k hlasovaniu o bodoch spoločnej správy - spoločne o bodoch 1 až 34 s odporúčaním gestorského výboru uvedené body schváliť.
M. Číž, podpredseda NR SR: (2009-03-10):
Má slovo.
Matovič, Igor, poslanec NR SR (2017-03-29):
Nie, chcem ti povedať, že si idiot. (Ruch v sále.)
K. Sárközy, poslankyňa: (2003-12-05):
Z. Martináková, podpredsedníčka NR SR: Prosím, hlasujeme o pozmeňujúcom návrhu pána poslanca Bódyho. (Hlasovanie.) Prítomných je 111 poslancov, za 111 poslancov. Schválili sme tento pozmeňujúci návrh.